Document ID: /roh_data/filtered/fineweb-2-filterrobots_roh.jsonl.gz/10623

Valurs
Il fundament da la partida èn las valurs libertad, solidaritad e responsabladad. La finamira principala da la partida è da rinforzar la politica dal center burgaisa sin il stgalim da las vischnancas, dal chantun e da la Confederaziun. L’Allianza dal Center porscha in dachasa politic a tuttas e tuts che han puncts d’orientaziun en la politica che s’orienteschan ad ina cuminanza caracterisada da solidaritad, responsabladad e da respect vicendaivel. Questas valurs duain cuntinuar l’ierta politica da la PBD e da la PCD ed interpretar quellas adina puspè da nov en in mund en ina transfurmaziun permanenta.
L’Allianza dal Center s’engascha per in spazi da viver persistent ed autentic che porscha ina perspectiva per l’avegnir e pussibilitescha in’auta qualitad da viver a famiglias, a la giuventetgna ed a persunas pli attempadas. Il mantegniment dal service public, la gestiun decentrala dals secturs sanadad, furmaziun ed il svilup da l’infrastructura sco era la promoziun d’ina cuntrada d’interpresas innovativa en l’industria, mastergnanza e turissem èn sin il medem stgalim sco ina agricultura confurma a la regiun e sco ina utilisaziun effizienta e valurisada da la resursa indigena da la forza idraulica. La transfurmaziun digitala è in’accumpagnadra essenziala sin questa via.”